Diari Oficial de la Generalitat Valenciana


Sumari del DOGV 8682, del 21-11-2019 (2019/8759)

Notificació de la sentència dictada en les actuacions de divorci contenciós número 1050/2018.
---------------------------------------------------------------------------------------------

### Dades del document

Número de DOGV
:   8682

Data del DOGV
:   21-11-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8759


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en les actuacions de divorci contenciós número 1050/2018. [2019/8759]  
Part demandant: Rocío Borja Sánchez.  
Part demandada: Fayçal Bouziani.  
Sobre divorci.  
En el judici de la referència s'ha dictat la resolució el text literal de la qual és el següent:  
  
«Sentència número 376/2019  
  
València, 11 de setembre de 2019  
  
María José Barreiro Osende, jutgessa de reforç del Jutjat de Primera Instància número 8 d'aquesta ciutat, he vist les actuacions de divorci seguides sota el número 1050/2018, instades per Rocío Borja Sánchez, representada per la procuradora Isabel Molina Noguerón i assistida pel lletrat Salvador Luis Aubán Sendra, contra Fayçal Bouziani, en rebel·lia, amb intervenció del Ministeri Fiscal,  
  
Dispositiva  
Estime la demanda formulada per Rocío Borja Sánchez contra Fayçal Bouziani, dispose el divorci del matrimoni contret per tots dos en data 13 de maig de 2009, sense imposició de costes, declare la dissolució del règim econòmic matrimonial i fixe com a mesures reguladores dels efectes del divorci les següents:  
  
1) S'atribueix a la mare la guarda i custòdia dels tres fills comuns, així com l'exercici exclusiu de la pàtria potestat sense perjudici de la titularitat compartida.  
2) Com a pensió alimentària en favor dels menors, el pare entregarà a la mare, dins dels primers cinc dies de cada mes i per mesos anticipats, mitjançant ingrés en el compte corrent que ella designe, la quantitat de 125 - mensuals per cada fill, que s'actualitzaran anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.  
  
3) Igualment, el pare haurà d'abonar el 50 % de les despeses extraordinàries que generen els menors, entenent per tals tots aquells que no siguen habituals, imprevisibles i necessaris, devent qualsevol altra despesa en benefici del menor ser pactat per tots dos progenitors o, en cas de discrepància, decidit per l'autoritat judicial.  
Contra aquesta sentència es pot interposar un recurs d'apel·lació en el termini de cinc dies davant d'aquest jutjat per a la substanciació davant de l'Audiència Provincial de València.  
Aquesta és la meua sentència, que pronuncie, mane i firme.»  
Publicació. L'anterior sentència ha sigut publicada el mateix dia de la seua data per la jutgessa que la subscriu, mentre celebrava audiència pública, present jo, la lletrada de l'Administració de justícia. En done fe.  
  
  
Atés que es desconeix el domicili o la residència actuals de la part demandada, per mitjà de la resolució del dia de la data, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha disposat la publicació d'aquest edicte en el tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació a Faiçal Bouziani.  
  
  
València, 12 de setembre de 2019.- La lletrada de l'Administració de justícia: Vicenta María Casañ Arandiga.